Lluís Miró i Doñate

Lluís Miró i Doñate, nado en Barcelona o 3 de marzo de 1913 e finado na mesma cidade o 15 de setembro"Ha fallecido Luis Miró Doñate", El Mundo Deportivo . de 1991, foi un futbolista e adestrador de fútbol catalán que xogaba na dermarcación de gardameta.

 Traxectoria 
Comezou a xogar no Sants e pasou polo Cartagena FC e Real Murcia antes de fichar polo FC Barcelona, co que disputou 99 encontros en catro tempadas. Un dos mellores momentos foi a final da Copa de España que gañou o Barcelona ante o Athletic de Bilbao en 1942.

Como adestrador comezou dirixindo ao Terrassa FC pero axiña pasou a equipos de gran tradición como CE Sabadell. En 1953 fichou polo Real Valladolid, onde militou tres tempadas. De 1956 a 1958 dirixiu o Valencia CF. Ao rematar o seu vínculo co club fichou polo Celta de Vigo substituíndo a Luís Casas Pasarín para tentar evitar o descenso a Segunda División, obxectivo que non cumpre e polo que deixa Vigo para fichar polo Sevilla FC.

En Sevilla, o primeiro ano logra un cuarto posto no torneo regular. Porén, o segundo ano foi o último debido ao mal xogo e aos resultados que o levaron a non rematar a tempada.

En xuño de 1961 supliu a Enrique Orizaola á fronte do cadro de xogadores do FC Barcelona, experiencia moi curta, xa que dimitiu en novembro dese mesmo ano ao non acadar os resultados desexados.

Foi un dos primeiros adestradores en dirixir no estranxeiro, no Olympique de Marsella e no AS Roma. Volveu a España para adestrar ao seu último equipo, o CD Málaga.

Tamén foi internacional coa Selección de fútbol de Cataluña entre os anos 1941 e 1942 e presidente do Colexio Catalán de Adestradores unha vez retirado como adestrador.

 Notas 

 Véxase tamén 
 "Luis Miró: 30 años al servicio del fútbol", El Mundo Deportivo 
 "Luis Miró Doñate", El Mundo Deportivo 

Categoría:Gardametas de fútbol
Categoría:Futbolistas de Cataluña
Categoría:Adestradores de fútbol de Cataluña
Categoría:Xogadores do Real Murcia
Categoría:Xogadores do FC Barcelona
Categoría:Xogadores do Cartagena FC
Categoría:Xogadores da selección de fútbol de Cataluña
Categoría:Adestradores do Terrassa FC
Categoría:Adestradores do CE Sabadell
Categoría:Adestradores do Real Valladolid
Categoría:Adestradores do Valencia CF
Categoría:Adestradores do Celta de Vigo
Categoría:Adestradores do Sevilla FC
Categoría:Adestradores do FC Barcelona
Categoría:Adestradores do Olympique de Marsella
Categoría:Adestradores do AS Roma
Categoría:Adestradores do CD Málaga
Categoría:Nados en 1913
Categoría:Finados en 1991
Categoría:Nados en Barcelona